da nds en es da da es da de fr nb sv sv da da da en en en en es en fr en en de en de en de en da pl en en nds sv en da da en da da de ja en zh da da da da da en da da da da da da da da da da da da sv en da en fr da da da da da da da da da da da da da da da da sv en da da da da da da da da da da da da en da da da da da da da da da fr da da da da da da da da da da da da da da da da da da da da da da da da da da da nl da da da da da da da sv da it en da da da da sv da it en da da da da da ja en zh nb da da da da da da da sv da da da da da da da da da da en en da da en da da de ja en zh eo
Anmeldelse af Bryggen Guldsmeden: Økologi, pool & fitness i bæredygtige rammer – Nordombord
af Alexander & Victoria | jan 1, 2022 | Danmark, Europa, København | 0 Kommentarer
Vi anmelder vores ophold på Guldsmedens hotel på Islands Brygge i København
Hej! Vi er Alex og Victoria – to københavnere der elsker at rejse så meget, at vi har valgt at blive digitale nomader. Læs mere om os her.
Denne artikel er lavet i samarbejde med Guldsmeden Hotels. Som altid deler vi vores ærlige mening, og alt er skrevet af os.
To nætter på Guldsmeden inden nytår
Julen var lige knap overstået, da vi checkede ind på Guldsmeden på Islands Brygge i slutningen af året.
Hvert år bruger vi dagene mellem jul og nytår på at snakke en hel masse om det forgangne år, og hvad vi godt kunne tænke os i det nye år.
To nætter på hotel skulle vise sig at være den perfekte ramme for netop det.
Vi har faktisk aldrig før boet på hotel i København. Vi bor her jo selv. Men ferie i egen by kan helt sikkert noget – især når det er på et så skønt hotel som Bryggen Guldsmeden. Her kunne vi virkelig slappe af.
Pool og sauna efter en dejlig lang (og kølig) gåtur på Amager Fælled og Kalvebod Fælled. Fitness til Alex. Og økologisk og veganervenlig morgenmad.
Her er vores anmeldelse af Bryggen Guldsmeden på Islands Brygge.
Se priser og ledighed hos Bryggen Guldsmeden her (reklamelink).
Hotellets indgang på hjørnet af Artillerivej og Gullfossgade.
Der er virkelig tænkt over alle designdetaljer på hotellet.
Vi boede på et fint dobbeltværelse med balkon ud til gården under vores ophold på Bryggen Guldsmeden.
Værelset var ikke synderligt stort, men der var alt, hvad vi havde brug for.
Den flotte himmelseng var meget komfortabel at sove i, og fra sengen var der perfekt udsyn til et tv med Chromecast, så vi kunne slappe af med en god film om aftenen.
Hotellets sengetøj består af et mix af økologisk bomuld og genbrugt polyester. Bæredygtighed er selvfølgelig ikke kun, hvordan man skaffer sig noget, men også hvornår (og hvordan) man skiller sig af med det igen – og her har Guldsmeden en politik om at forholde sig kritisk til, hvornår de smider sengetøjet ud.
Bruseren er fra Orbital-Systems og baseret på teknologi fra NASA, der betyder, at man sparer mellem 50% og 90% af vandforbruget, når man tager sig et bad. Temperaturen kan sættes helt præcist og vandtrykket var super. Sådan én kunne vi godt tænke os derhjemme.
Resten af værelset var pænt indrettet i en blanding af en rustik og moderne stil, og mulighederne for at indstille og justere lysniveauet i rummet var behageligt.
Se de forskellige værelser og priser hos Bryggen Guldsmeden her (reklamelink).
Guldsmeden kalder selv stilen på værelserne for “nordisk møder balinesisk”.
Bæredygtighed er tænkt ind i badeværelsets funktioner. Spar vand og energi med den smarte bruser fra Orbital-Systems.
Guldsmedens egen sæbe og creme.
Der var ikke minibar på vores værelse, men til gengæld gratis kaffe og te i etagens fællesområde – samt snacks og drikkevarer i honesty-baren.
Faciliteter på Bryggen Guldsmeden
Den (opvarmede) udendørs pool på hotellet ligger i den grønne gårdhave.
Selvom vi besøgte Guldsmeden i slutningen af december, kunne vi stadig nyde en svømmetur i det varme vand, og det var virkelig dejligt efter en lang gåtur på Amager Fælled og Kalvebod Fælled.
Rundt om poolen er der daybeds samt borde og stole, hvor man kan nyde mad og drikke fra hotellets restaurant, når vejret er til det.
Poolen er åben alle dage fra 7:00-8:00, 9:00-10:00, 11:00-12:00, 16:00-17:00, 18:00-19:00, 20:00-21:00 og er gratis for hotellets gæster at benytte.
Poolen set fra balkonen på vores værelse.
Vi nød godt af et dyp i det varme vand en kold decemberaften.
Under poolen ligger Bryggen Guldsmedens sauna og dampbad.
Fra den store finske sauna er der direkte kig ind i poolen. Det har vi aldrig set før!
Dampbadet er også skønt. Her kan man virkelig slappe af.
Der er masser af brusebade samt skabe med tøfler og badehåndklæder, der gratis kan benyttes.
Stress af med et dampbad på Bryggen Guldsmeden.
Ved siden af receptionsområdet ligger hotellets fitnessfaciliteter. Og sikke et gym!
Hotelfitness består tit af et absolut minimum; et løbebånd, en cykelmaskine, en styrkemaskine og et par håndvægte, måske. Det er langt fra tilfældet her.
Lokalet er stort og så veludrustet, at selv seriøse sportsfolk vil kunne få en god workout.
Her er tunge vægte nok til at slå rekorder i olympiske styrkeløft, et godt udvalg af håndvægte, kettlebells i flere størrelser, moderne løbebånd, cykler og romaskiner.
Derudover er der boksesække samt masser af udstyr til alle former for kropsvægtsøvelser og udstræk.
Hvis der virkelig skulle være alt, kunne der godt have været et squatrack – men så er vi også ovre i detaljeafdelingen.
Der er til gengæld kræset for alle detaljer, når det kommer til udseendet af fitnessfaciliteterne.
Alt er gennemført i samme træ/bambus-agtige materialer, hvilket giver et helt utroligt stilet udtryk.
Fitnessfaciliteterne på hotellet er nok de mest æstetisk tilfredsstillende, vi nogensinde har set.
Guldsmeden var det første hotel i Danmark, der fik det Økologiske Spisemærke i guld, hvilket betyder, at 90% til 100% er økologisk.
Siden er de gået hen til altid at være 100% økologiske.
Selvom økologien er nået bredt ud i Danmark, er det stadig de færreste, der kan bryste sig af et guldmærke. Og endnu færre der kan sige, at de serverer 100% økologiske råvarer.
100% er super imponerende og helt i tråd med Guldsmedens målsætninger om ansvarlighed og bæredygtighed.
Vi var gladeligt overraskede over, hvor meget af maden i buffeten, der var vegansk.
Normalt styrer vi uden om müsli i morgenmadsbuffeter, da der oftest er honning i, men ikke her. Og både pålægschokolade og “nutella” var uden komælk.
Derudover fik vi cashewyoghurt, avocado og plantebaseret smør. Det kunne heldigvis også sagtens lade sig gøre at få caffe latte med havremælk. Så lækkert!
Morgenmadsbuffeten er inkluderet i prisen på værelset og er åben i hverdagene kl. 7:00-11:30, om lørdagen kl. 8:00-12:00 og om søndagen kl. 8:00-13:00.
Morgenmaden på hotellet var både økologisk og veganervenlig. Bravo!
Hotellets placering i København
Bryggen Guldsmeden ligger på hjørnet af Gullfossgade og Artillerivej på Amager, lige overfor Amager Fælled – Københavns centrale men lidt skjulte naturperle.
Her er det oplagt at gå en smuk tur i løbet af sit ophold, og vi nød selv en lang frisk gåtur i det kølige vintervejr en af dagene.
Går man den anden vej, kommer man til Islands Brygge havnepark, der også indbyder til gåture. Her er rigtig gode muligheder for badning om sommeren og hyggelige spisesteder året rundt.
På den anden side af Langebro ligger Rådhuspladsen, som altså kun er 2 kilometer fra hotellet – svarende til mindre end 10 minutter på cykel (der let kan lejes fra Guldsmeden).
Islands Brygge metrostation er kun 450 meter væk, hvilket ifølge Google Maps svarer til ca. 6 minutters gang.
Se priser og ledighed hos Bryggen Guldsmeden her (reklamelink).
Guldsmeden ligger centralt på Islands Brygge tæt på både metro, natur og centrum.
Vi brugte lejligheden til at gå en tur på altid skønne Amager Fælled og Kalvebod Fælled.
Kalvebod Fælled – Københavns helt egen savanne.
Tak fordi du læste med
Vi håber, at denne anmeldelse af Bryggen Guldsmeden på Islands Brygge har været brugbar.
Hvad synes du om hotellet?
Hvis du har været der, eller på et af Guldsmedens andre hoteller, ville det være fantastisk at høre om dine erfaringer i kommentarerne.
Vil du også hjælpe os?
Vi vil sætte stor pris på, hvis du vil bruge vores reklamelinks til at søge efter flybilletter på Momondo, booke overnatning på Hotels.com, shoppe på Amazon eller tilmelde dig Airbnb.
Det giver nemlig en lille kommission, som hjælper os med at drive Nordombord, uden at det koster dig noget ekstra.
Du kan også følge os på Facebook og Instagram samt tilmelde dig vores nyhedsbrev længere nede på siden for at modtage flere rejseråd og tips.
Rejseguide til Møn: 10 bedste oplevelser og seværdigheder Alt hvad du skal vide om Møn, Møns Klint, hvad man ellers skal lave, og hvor man skal bo
Rejseguide til Malmø: 20 bedste oplevelser og seværdigheder Alt hvad du skal vide om Malmø i Sverige, inklusiv hvad man skal lave, hvor man skal bo og vores bedste tips
Stor madguide til Malmø i Sverige: De bedste restauranter og caféer Alt hvad du skal vide om at finde de mest lækre veganske og vegetariske spisesteder i Malmø, Sverige
Rejseguide til Lund: 6 oplevelser og seværdigheder i den svenske universitetsby Hvad man skal lave på en byferie i charmerende Lund, Skåne
Artiklen er skrevet af Alexander & Victoria den 1. januar 2022.
Indsend Kommentar Annuller svar
Din e-mailadresse vil ikke blive publiceret. Krævede felter er markeret med *
Gem mit navn, mail og websted i denne browser til næste gang jeg kommenterer.
Giv mig besked mig via email når der bliver svaret på min kommentar.
Indsend Kommentar Annuller svar
Din e-mailadresse vil ikke blive publiceret. Krævede felter er markeret med *
Gem mit navn, mail og websted i denne browser til næste gang jeg kommenterer.
Giv mig besked mig via email når der bliver svaret på min kommentar.
Vil du med om bord?
Tilmeld dig vores nyhedsbrev og få de nyeste artikler med inspiration og rejseråd leveret direkte i indbakken ♡
Følg med på vores sociale medier
Om Alex & Victoria
Siden vi mødtes i 2010, har vi elsket at rejse. I dag lever vi som digitale nomader.
Nordombord er til for at inspirere og guide danske rejsende til at opdage, udforske og nyde vores vidunderlige verden – på en ansvarlig og bæredygtig måde.
Læs mere om os her.
Hvor længe skal man bo samme sted som digital nomade? (Vores erfaring & bedste tips)
Rejseguide til Seychellerne: Alt hvad du skal vide om drømmeturen til ø-paradiset
Hvor skal man bo på Seychellerne? De bedste hoteller på Mahé, Praslin & La Digue
Nordtyskland: 3 dage i Büsum ved Vadehavet & Bad Segeberg
Slesvig-Holsten rejseguide: Oplevelser og seværdigheder i den nordtyske delstat
Fuerteventura rejseguide: 21 bedste oplevelser og seværdigheder på den kanariske vulkanø
(Vis alle seneste artikler)
Hvad er minimalisme? Fordele ved en minimalistisk livsstil & 15 tips til at leve simpelt
Hvad har vi i kameratasken? Det bedste udstyr til foto og video på rejsen
26 måder du kan tjene penge online som digital nomade
Stor madguide til Malmø i Sverige: De bedste restauranter og caféer
Rejseguide til Møn: 10 bedste oplevelser og seværdigheder
14 eksperttips til at finde de billigste flybilletter